Kantküla (Jõgeva)

Kantküla on Jõgevamaal Jõgeva vallas asuv küla.

Enne Eesti omavalitsuste haldusreformi 2017. aastal kuulus küla Torma valda.

Küla esmamainiti 1419 kujul Candekull. Edaspidi mainiti seda 1599 kujul wieś Kankula, 1638 kujul Kantkula ja 1839 kujul Kaintkull. Küla asus Laiuse kihelkonnas ja kuulus Laiuse mõisale.

2011. aasta rahvaloenduse andmetel oli külas 65 elanikku, neist 58 (89,2%) olid eestlased.

Paul Johansen võrdles Kantküla nime Soomes asuva Kantokyläga. Sellest lähtudes tuletas Valdek Pall külanime sõnast "kand" 'tagaosa' või "känd". Tänapäeval hääldatakse külanimes n peenendatult, sest on rahva meeles segunenud sõnaga "kant".

Viited

Jõgeva vald
Jõgeva maakonna külad
Laiuse kihelkond